विधायक पर लगाया झूठी वाहवाही लूटने का आरोप
नवलगढ़ | भाजपानेता पंचायत समिति सदस्य रवि सैनी ने विधायक डाॅ. राजकुमार शर्मा की ओर से बीजेपी सरकार पर लगाए गए आरोप को झूठी वाह-वाही लूटने का फंडा बताया है। उन्होंने कहा विधायक को विकास से कोई लेना-देना नहीं है, वे सिर्फ विदेशी दौरों पर रहते हैं। पंचायत समिति नगरपालिका के चुनाव जिताकर जनता ने विधायक को बड़ी जिम्मेदारी दी थी, लेकिन वे अपनी जिम्मेदारी भूल गए हैं। नगरपालिका में भ्रष्टाचार का बोलबाला है। कांग्रेस बोर्ड में शामिल जनप्रतिनिधि ठेकेदार बन गए हैं। कांग्रेस राज में सिर्फ सीवरेज योजना सेटेलाइट अस्पताल को मंजूरी मिली थी। इनके लिए बीजेपी राज में बजट प्रदान किया गया है। बीजेपी सरकार ने नवलगढ़ के लिए 61 करोड़ की स्वीकृति जारी की है। सैनी ने कहा कि गेर जुलूस पर लगाई जा रही पांबदियों को किसी भी सूरत में बर्दाश्त नहीं किया जाएगा।
hin_Deva hin_Deva